Γεώργιος ΦιτςΚλάρενς του Μάνστερ

Ο Γεώργιος ΦιτσΚλάρενς, αγγλ. George FitzClarence (29 Ιανουαρίου 1794 - 20 Μαρτίου 1842) από τον Οίκο των Γουέλφων-Αννοβέρου ήταν 1ος κόμης του Μάνστερ (Munster). Έγινε υποστράτηγος του Βρετανικού στρατού.

Βιογραφία
Ο Γεώργιος-Αύγουστος-Φρειδερίκος ήταν ο πρωτότοκος από τα νόθα τέκνα του Γουλιέλμου Δ΄ της Βρετανίας και της ερωμένης του Δωροθέας Τζόρνταν. Αν και ήταν μορφωμένος, τα γραπτά Αγγλικά του ήταν άσχημα. Το 1811 ο πατέρας του, μετά από μακροχρόνια σχέση με τη Δωροθέα, τη χώρισε και ο Γεώργιος προσδοκούσε από τον πατέρα του μόνοZiegler, Philip, William IV, William Collins, 1971, p. 108.. Υπηρέτησε ως αξιωματικός του στρατού κατά τον Πόλεμο της Ιβηρικής Χερσονήσου (1807-14) και μετά στην Ινδία. Ο πατέρας του ήταν υπερήφανος για τις ανδραγαθίες του, όχι όμως για το ποτό και τα τυχερά παιχνίδια, στα οποία ήταν επιρρεπής, όπως και τα αδέλφια του. 

Το 1831 έγινε 1ος κόμης του Μάνστερ, 1ος υποκόμης του ΦιτςΚλάρενς, 1ος βαρόνος ΤιούκσμπουρυLondon Gazette, 18803, 13 May 1831, p. 923 και δύο έτη μετά Ιδιαίτερος Σύμβουλος. Ο Γεώργιος περίμενε περισσότερα από τον πατέρα του και οι αδελφοί του επίσης· σε συνδυασμό με τη διανοητική αστάθεια που είχε, ήρθε σε ρήξηZiegler, p. 158.. Ο Γουλιέλμος Δ΄ αναστατωνόταν κάθε φορά που τον επισκεπτόταν ο Γεώργιος και όταν αυτός διέκοψε τις επαφές του, στενοχωρήθηκε. Δεν συμφιλιώθηκε ούτε όταν απεβίωσε η αδελφή του Σοφία ΦιτςΚλάρενς.

Έλαβε το βαθμό τού υποστράτηγου στο Βρετανικό στρατό και τη θέση τού βοηθού τού Στρατοπέδου (1830-37, 37-41). Ήταν υποδιοικητής στον Πύργο τού Λονδίνου (1831-33) και υπεύθυνος ασφάλειας & διοικητής στο κάστρο τού Ουίνδσορ (1833-42). Το 1841 εξελέγη πρόεδρος της Β. Ασιατικής Εταιρείας. Το 1842 αυτοκτόνησε στο Λονδίνο σε ηλικία 48 ετώνWeir, Alison (1996),Britain's Royal Families, Random House:London. p304. με ένα όπλο, που ήταν δώρο τού Γεωργίου Δ΄ της Βρετανίας. Όλοι στην οικογένειά του ήξεραν ότι είχε ένα παρανοϊκό αίσθημα καταδίωξηςZiegler, p. 270.. Ο γιατρός του είπε, ότι ο Γεώργιος έπασχε από παραφροσύνη και ίσως πορφυρίαVan der Kiste, John, George Fitzclarence, Earl of Munster, Amazon KDP, 2012.. 

Κατέγραψε τις αναμνήσεις του στην Ιβηρική και είναι μέρος του έργου "Αναμνήσεις του πρόσφατου Πολέμου. Περιέχει την προσωπική αφήγηση του λοχαγού Κουκ, την ιστορία της εκστρατείας του 1809 στην Πορτογαλία από τον κόμη του Μάνστερ και μία αφήγηση της εκστρατείας στην Ολλανδία από τον Τ. Μούντη".

Οικογένεια
Νυμφεύτηκε το 1819 τη Μαίρη ΓουύνταμHaines, Sheila; Lawson, Leigh (2007). Poor Cottages & Proud Palaces. The Hastings Press, p. 45., νόθα κόρη του Γεωργίου Γουίνταμ κόμη του Έγκρεμοντ και είχε τέκνα:
 Αδελαΐδα-Γεωργιάνα 1820-1883.
 Αυγούστα-Μαργαρίτα 1822-1846, παντρεύτηκε τον Κνουτ-Φίλιππο βαρόνο Μπόντε.
 Γουλιέλμος 1824-1901, 2ος κόμης του Μάνστερ.
 Φρειδερίκος-Κάρολος-Γεώργιος 1826-1878.
 Γεώργιος 1836-1894, λοχαγός. Ο εγγονός του Εδουάρδος-Κάρολος έγινε 6ος κόμης του Μάνστερ.
 Εδουάρδος 1837-1855, απεβίωσε 18 ετών από τραύματα κατά την πολιορκία της Σεβαστουπόλεως στον Κριμαϊκό Πόλεμο.

Αναφορές σε Πηγές

Κατηγορία:Οίκος του Αννόβερου